Document ID: /roh_data/filtered/fineweb-2-filterrobots_roh.jsonl.gz/7791

Duront treis dis la fin da settember porscha la GVG la pusseivladad da trenar sut cundiziuns realas (cun calira). Il liug da trenament ei il plaz da scola a Cuschnaus. Nus supplichein da far diever da quella buna caschun e frequentar quei exercezi tenor plan aschuntau. Midadas da termin ein pusseivlas en discuors cul commando.
Ina survesta ed informaziuns davart il prighel da fiug anfleis vus cheu!
Muort la crisa da corona ha la cummissiun responsabla decidiu da stuschar l’inauguraziun dil local da pumpiers niev a Vattiz sin la primavera 2021. Il risico da stuer tarmetter in grond diember dils commembers dil corp da pumpiers Lumnezia en quarantena tier in cass da COVID 19 a caschun dalla fiasta, fuss memia gronds. Quei muntass che la segirtadad fuss buca pli garantida duront quei temps. Nus deplorein fetg quella decisiun e sperein da saver festivar ensemen cul pievel lumnezian e culs envidai ina biala fiasta d’inauguraziun la primavera 2021.
Dapi la stad 2019 vegn construiu a Vattiz sper la via principala in niev local da pumpiers. Las lavurs van plaunet alla fin. Gleiti vegnin nus a saver retrer las novas localitads.
Nus appelein a tut ils pumpiers che sesentan buca sauns da s’annunziar tier il commando e buca vegnir en acziun tier in eventual seracass.
Quella mesira ei impurtonta per haver ina survesta dil diember che stat a disposiziun e da l’autra vart per saver segidar a frenar la derasaziun dil coronavirus.
Pil mument ein tut ils execezis e tut ils cuors da pumpiers sisti. Dapli informaziuns haveis vus retschiert per mail.
Per segirar igl avegnir essan nus avisai sin persunas interressadas per survetsch da cader. Interessents san bugen s’annunziar tier il cummandant Conradin Caduff (<email-pii>)
Ina delegation dils pumpiers Lumnezia ha visitau ils 07 ed 08 da schaner 2019 las hallas da producziun a Kainbach/Graz ell’Austria. Ina fetg interessanta experienza. Las empremas fotos da nies autocisitiarna.